Omar Sharif

Omar Sharif (arabisk: عمر الشريف‎), opprinnelig Michael Demitri Shalhoub (født 10. april 1932 i Alexandria i Egypt, død 10. juli 2015 i Kairo) var en egyptisk skuespiller som var best kjent for roller i klassikere som Doctor Zhivago og Lawrence of Arabia. Sistnevnte ble han også nominert til Oscar for. Han har vunnet tre Golden Globe-priser.


== Liv og virke ==


=== Bakgrunn ===
Sharif kom fra en libanesisk melkittisk-katolsk innvandrerfamilie som drev med handel med edle tresorter. Han studerte matematikk og fysikk i Kairo og arbeidet kveldstid og etter universitetet først i farens trehandel i bydelen Al Manasra.


=== Karriere ===
Sharif startet sin skuespillerkarriere i 1953 med en rolle i den egyptiske filmen Sira`a Fi al-Wadi, (Engelsk, The Blazing Sun / Struggle in the Valley / Fight in the Valley). En rekke egyptiske produksjoner fulgte denne. Han hadde en hovedrolle sammen med sin kone, den egyptiske skuespillerinnen Faten Hamama, i flere filmer som romantisk hovedrolleinnehaver. Andre filmer inkluderer Ayyamna el helwa (Our Best Days, 1955), (som også hadde sangeren Abdel Halim Hafez i en av hovedrollene), La anam (I Don't Sleep, 1958), Sayedat el kasr (Lady of the Castle, 1959) og Anna Karenina adapsjonen Nahr el hub (The River of Love, 1961).
Han konverterte fra kristendommen til islam for å kunne gifte seg med skuespillerinnen Faten Hamama, og det var i denne forbindelse han også tok navnet Omar Sharif. Senere, etter at dette ekteskapet var endt i skilsmisse, gikk han tilbake til kristendommen.Sharifs første i rolle en engelskspråklig film var skikkelsen Sherif Ali Lawrence of Arabia i 1962. Hans tolkning av rollen resulterte i en Oscar-nominasjon for beste mannlige birolle, en Golden Globe Award for Best Supporting Actor - Motion Picture, en «Most Promising Newcomer award». Sharif spilte tittelrollen i filmen Doctor Zhivago av David Lean i 1965. Hans beslutning om å ta hovedrollen i William Wylers Funny Girl med Barbra Streisand skal angivelig ha gjort Egypts regjering sint da Streisand støttet staten Israel.Etter et tiår da han sjelden opptrådte på skjermen, mottok Sharif i 2003 applaus for sin rolle i den franske filmatiseringen av romanen Monsieur Ibrahim et Les Fleurs du Coran som en muslimsk tyrkisk kjøpmann som blir en farsfigur for en jødisk gutt.
I november 2005 fikk Sharif en medalje fra United Nations Educational, Scientific and Cultural Organization (UNESCO) som en anerkjennelse av hans betydelige bidrag til verdens film og kulturelle mangfold.


== Filmografi ==


== Bibliografi ==
The Eternal Male (1977)
Omar Sharif's Life in Bridge (1983)
Omar Sharif talks Bridge (2004)
Bridge Deluxe II play with Omar Sharif (Instruction manual)


== Referanser ==


== Eksterne lenker ==
(en) Omar Sharif på Internet Movie Database 
(sv) Omar Sharif i Svensk Filmdatabas 
(da) Omar Sharif på Filmdatabasen 
(da) Omar Sharif på Scope 
(fr) Omar Sharif på Allociné 
(en) Omar Sharif på AllMovie 
(en) Omar Sharif hos Turner Classic Movies 
(en) Omar Sharif hos The Movie Database 
The Making of Lawrence of Arabia, Digitised BAFTA Journal, Winter 1962-3
Omar Sharif at the CinéArtistes (fransk)Artikkelen har ingen egenskaper for offisielle lenker i Wikidata